1992R2233 — SL — 01.02.1995 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (EGS) št. 2233/92

z dne 31. julija 1992

o določitvi podrobnih pravil za izvajanje dodelitve specifične premije za ohranjanje črede krav molznic na Azorih







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1600/92 z dne 15. junija 1992 o posebnih ukrepih za Azore in Madeiro v zvezi z nekaterimi kmetijskimi proizvodi ( 1 ) in zlasti člena 24(6) Uredbe, ob upoštevanju Uredbe Sveta (EGS) št. 1676/85 z dne 11. junija 1985 o vrednosti obračunske enote in menjalnih razmerjih, ki se uporabljajo v skupni kmetijski politiki ( 2 ), kakor je bila nazadnje spremenjena z Uredbo (EGS) št. 2205/90 ( 3 ), in zlasti člena 12 Uredbe, ker predvideva člen 24(4) Uredbe (EGS) št. 1600/92 dodelitev specifičnih letnih premij za ohranjanje črede krav molznic za največ 78 000 glav; ker zadevna država članica za lažje preverjanje zahtevkov sprejme potrebne ukrepe za preprečitev uporabe zadevne premije za druge namene, kakor so določeni, in ker je treba službam Komisije pripraviti poročilo o uporabi zadevne sheme; ker je shema, uvedena z Uredbo (EGS) št. 1600/92, začela veljati 1. julija 1992; ker morajo podrobna pravila za njeno izvajanje začeti veljati tega dne; ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode, SPREJELA NASLEDNJO UREDBO:







Člen 1

1. V skladu s členom 24 Uredbe (EGS) št. 1600/92 lahko rejci na podlagi zahtevka pridobijo specifično letno premijo za ohranjanje svoje črede krav molznic.

▼M1

2. Znesek pomoči na kravo je ►M2 96,60 ◄ ECU,

▼B

3. Da bi rejci pridobili premijo, morajo pristojnemu organu dokazati, da na dan, ko je zahtevek vložen, oddajajo mleko in mlečne proizvode z gospodarstev, ki jih upravljajo.

Poleg tega se premijo dodeli pod pogojem, da se prejemnik zaveže:

— oddajati mleko in mlečne proizvode 12 mesecev od dneva, ko je vložil zahtevek,

— rediti v obdobju 12 mesecev na svojem gospodarstvu tako število krav molznic, za katero je vložil zahtevek za premijo.

Člen 2

Portugalska sprejme vse ukrepe, ki so potrebni za zagotovitev, da:

(a) se premije dodeli za največ 78 000 krav;

(b) se vsako leto določi obdobje, v katerem je mogoče vložiti zahtevke za premijo;

(c) se določi podrobna pravila za izvajanje nadzora in spremljanja števila krav, za katere so vloženi zahtevki;

(d) se sprejme druge predpise, vključno s predpisi za zagotovitev, da se premije izplača le rejcem krav molznic.

Člen 3

1. Če je število živali, ki je dejansko ugotovljeno pri pregledu, nižje od tistega, za katerega so bili vloženi zahtevki za premijo, se brez poseganja v odstavke 2, 3 in 4 ne izplača nobene premije.

2. Če se lahko zmanjšanje števila živali pripiše naravnim okoliščinam, ki vplivajo na življenje črede, se premije izplača za število živali, ki so dejansko upravičene do premije, pod pogojem, da je prejemnik v 10 dneh po zadevnem dogodku pristojni organ pisno obvestil o okoliščinah.

3. Rejci še naprej izpolnjujejo pogoje za premijo v zvezi s številom živali, ki so dejansko upravičene do premije, če zaradi višje sile niso mogli izpolniti svojih obveznosti iz člena 2. Rejci v 10 dneh po zadevnem dogodku pristojni organ obvestijo o okoliščinah.

4. V primerih, ki niso zajeti v odstavkih 2 in 3, ko je razlika med številom živali, ki so dejansko upravičene do premije, in prijavljenim številom manjša od 5 % ali znaša največ eno glavo, če je število navedenih živali enako ali manjše od 20 glav, se premije izplačajo za število upravičenih živali minus 20 % pod pogojem, da pristojni organ meni, da napačna prijava ni bila oddana namerno ali kot posledica hude malomarnosti.

5. Neupravičeno izplačane zneske se vrne skupaj z obrestmi, ki jih določi država članica in tečejo od dneva izplačila premije do njenega vračila.

6. Kadar se uporabi odstavek 1, če pristojni organ ugotovi, da je bila namerno ali zaradi hude malomarnosti oddana napačna prijava, je takšen rejec izključen iz uporabe sheme premij še 12 mesecev od dneva takšne ugotovitve.

Člen 4

Portugalska obvesti v treh mesecih po začetku veljavnosti te uredbe službe Komisije o ukrepih, sprejetih po členu 2, vključno z uvedenim sistemom nadzora.

Člen 5

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 1992.

Ta uredba je v celoti zavezujoča in se neposredno uporablja v vseh državah članicah.